1894 — 95] Dat Gartenrecht in den Jakobsfj orden vnndt Bellgarden. 19 



Van vngenoechte tho maken w en de nabers tho 15. 



samende synt. 



Ferner is beleuett mytt samptkumpst der gemenen nabers 

 welker naber de vnwillen makett wen de nabers tho hope syndt 

 de schall breken 2 t. meil sunde r gnade he sy naber edder gast 

 effte geselle. 



Van spellen wen dar gedecket is. 16. 



Vp de sulue tydt is beleuett dat nemandt schall spellenn wen 

 taffelenn gedeckett syntt by eyner mk wasses dar auer hebben 

 gewest -Turgen gassow vnnd hans hoecker Pasche schulte vnnd 

 Jurgen stucke Jockim kock hans Martens mateyesss mencke mar- 

 cus meier warneke reyneken vnnd Johann de qwade garlich richters 

 vnnd dat eyn drechtich beleuet. 



Van karssen vp de kronen tho setten. 17. 



Ferner is beleuett myt samptkumpst der gemeynen nabers dat 

 se ock recht holden willen so idt vann Oldes gewesenn is dat eyn 

 yder maschupp broder schall syne karse up de kronen setten vnnd 

 schall se barnen latenn de proeuen vnnd eynn nha lach de dyt 

 nycht en dede de schall des ånderen dages 3 setten vnnd effte he 

 so lange toeuede des auendes dat dar 7 ber getapet weren de 

 schall 2 vp setten. 



Van potten en twei tho slande. 18. 



Ferner is beleuett vp cle sulue tydt dat woll eynen maschoppes 

 pott twey worpe mytt willen de schall des ånderen dages twe wedder 

 bringen sunder gnade deyt he ydt vnuersendes so schall he eynen 

 1 yn de stede bringen. 



Mit mesten syek tho steken. 19. 



It. Anno 50 Den donderdach ynn den Vastelauend weren 

 de naber ynn dhen Jackopes forden vnnd heigarden tho samende 

 vnnd hebben vor likett eyne twistyge sake alse twischen hans 

 schulten vnnd hans petersenn Orsake wente se steken syck myt 

 mestenn de eyne den ånderen goete ynt lifft dar mosten se eynn 

 yder 1 tn. mels vor geuen jnt armen huss vp dat vele twist mach nha 

 bliuen dyt hebben de nabers samptlick so beleuett vnnd willent ock 

 nha dyssen tyden so geholden hebben gesehreuen vth beuel der naber. 



